經數:一八二四

經名:中觀論疏卷第三本

經名:四一

上	欄

樹之妙悟. 以龍樹□四句生不得悟於無生.

旣不受生亦不受不生. 乃至不受亦不受. 無

得無依名無生忍. 今爲衆生吐其所悟. 故作

四句覓生不得也. 然直讀此文未覺其妙. 師

子吼以此偈歎佛. 佛能悟四不生卽是大覺.

又此四不生卽是無相之相名爲實相. 凡有

二種四句. 一無自相等四. 二無爲自相等四.

外道雖復破粗未能除細. 若無此四句不生.

無猶得攝邪歸正明實相耶. 問前有八謬. 次

有九家. 論主云何但破四句. 答八謬不出有

因無因. 三句破其有因. 一句破無因. 則攝八

在四. 九計□計有因生. 今三句破有因. 則三

攝於九. 問誰執自生等四句耶. 答衆人立義

多墮此四. 如牙有可生之自體故自生. 可生

之理. 可生之義. 可生之性. 猶是一例義耳.

雖有可生理復假緣生. 卽從他生義. 有可生

理復假於緣卽共生義. 考此生遠由無明. 無

明無因卽無因生義. 生旣具四句. 滅亦爾. 如

或有可滅之理故得滅. 是自滅義. 若假治道

方滅是他滅義. 有可滅復假治道謂共滅. 從

來無滅因今始滅. 是無因滅義. 問何故不破

一異有無. 而破自他共耶. 答有三義. 一者

下偈云. 因緣所生法我說卽是空. 亦爲是假

名. 亦是中道義. 外人執自性則具失因緣中

假. 若失其因緣中假則破一切法. 是故命初

破自卽識因緣. 識因緣卽是中假. 乃至有佛

菩薩世間樂具也. 二者破自卽苞攝一切. 以

一切諸法無出自者指自爲他. 自無卽無他.

三者欲顯一切法本自無生. 以一切法本無

中	欄

其自體. 是故諸大乘經皆明本自不生今亦

無滅. 所以不破有無一異者. 自體生是有. 他

生爲無. 共生是亦有亦無. 計一是自生. 計異

是他生. 今破自他共則攝得一異有無也. 第

八有生第九無生還是有無. 入自他門破. 偈

爲二. 上三句正破於生. 下一句結明無生. 上

三句明無生卽是中義. 下明無生卽是觀義.

爲衆生說之. 卽是論. 論主聞八不卽如說行.

今此一偈卽如行而說. 自有中發於觀觀發

於中. 中發觀者悟中道發生正觀. 觀發中者

衆生見諸法是自是他. 則非中道. 今以觀□

自他畢竟不可得. 則是觀察中也. 又上三句

明諸法無生. 下句明無生忍. 又上三句是境

界性. 次句是觀智性. 如是三波若等. 萬義

可知. 問云何不自生. 答下長行自釋. 此旣是

龍樹偈首. 宜寄之遊心. 智度論釋無生品云.

以衆生無生故諸法無生. 悟二種無生故名

無生法忍. 衆生無生者依此四門心之不得.

是故無一. 五陰內若有衆生自體. 可從衆生

自體而生衆生. 以五陰內無衆生自體. 云何

從衆生自體而生衆生. 又從衆生自體而生

衆生. 是則衆生不假五陰. 旣假五陰. 故知.

不從衆生自體生衆生也. 不他生者. 惑者旣

則不從衆生自體生於衆生則謂. 假於五陰

而生衆生. 五陰望衆生則便是他. 故是從他

生義. 今明. 陰內若有衆生自體. 可望五陰

爲他. 竟無衆生自體. 誰望爲他. 故不從他生.

又五陰內無人假五方有. 此是團空作有. 又

五內無人假五成人. 五中無柱何不成柱. 又

下	欄

五中無一能生一者. 亦無有多何不生多. 又

五狗無師子何不生之. 不共生者. 惑者聞向

二關心衆生不得. 便謂陰內本有衆生自性.

復假五陰而成. 故是共生. 今明. 若是共生

卽合有二過. 從從衆生自體生衆生過. 二有

無自有他過故不共生. 無因生者惑者旣聞

衆生不從自體生. 復不假五陰他生. 若爾則

是無因而有衆生. 是亦不然. 尙不從此二因

生. 豈得無因有衆生耶. 以四處不衆生不得.

故名衆生無心. 悟衆生無生名衆生忍. 諸法

無生者今略據二法. 一因成法如四微成柱.

類上四句責之不煩作也. 二相待法如長不

自長. 待短故長. 長非自生. 短中亦無長. 故

不從他生. 若短中有長則不名短. 若自他共

有長者具前二過. 一有自待長之過. 二短中

有長之過. 而長不自長. 又不因短. 不可無因

有長. 故非無因生義. 如長短旣爾. 生死涅槃

等一切法皆以四門心之不得. 以四處心法

生不得. 卽是諸法無生. 悟法無生名爲法忍.

問論主何以但云諸法不生. 不云人不生. 答

法難破人易破. 又法爲人本. 又此論正破卷

人. 內人多計有法. 又是略示一途. 問若執有

生四門心之不得. 計有無生云何破耶. 答破

有多門.  一者還用生破. 若四門有生可有無

生. 四門生義不成. 云何有無生乃至亦生無

生非生無生. 五句自崩. 如此了悟方是無生.

故智度論釋無生忍云. 不生不滅非共非不

共是名無生法忍. 二者旣以四門心生不得.

還以四門心無生亦不得. 若自無生應不待

經數:一八二四

經名:中觀論疏卷第三本

經名:四二

上	欄

生. 以待生說無生. 故知. 非自無生. 若待生

說無生便是從他無生. 而生無生本無二體.

豈是他耶. 共則有二過. 無生不自因. 復不因

於生云何有無生. 以四門心無生不得. 亦生

無生非生無生諸句壞. 故於一切法心無愛

著. 則悟無生忍. 就此長行唯釋破四句生. 未

解第四句結無生. 至後偈長行方乃釋之. 破

四句生卽成四別. 就破四句生有離有合. 離

爲四難. 合成二關. 四難者一理奪破. 二二

體破. 三失因緣破. 四無窮破. 合爲二難者前

一爲奪. 後三縱關. 無月從自體生者. 佛法

大小乘無有從自體生. 小乘云. 至竟無能生.

用離等侶故大乘云. 未曾有一法不從因緣

生. 今旣大小不攝. 故直撥之. 必待衆因者

上標奪. 今釋奪也. 又上明無自. 今借不自以

破於自也. 問何故言必待衆因耶. 答外人但

謂從己體一因生. 今奪之萬化藉於衆因. 豈

獨從自己一因生耶. 所言衆因者. 一切諸法

有三種因. 一正因謂穀子. 二緣因謂水土. 三

者生相因. 旣必待三因方乃得生者. 豈從自

體生耶. 若從自體生者第二縱破. 縱汝從自

體生則有自體可從. 有物從之. 便成因果不

同能所兩別. 何得稱自. 問今但轉性牙成事

牙. 寧有兩體. 答若爾如隱名佛性. 顯名法身.

但是一體. 則不得稱從自體生. 故得一體則

失其能從所從. 不成生義. 若有能生所生則

生義得成. 而失其一體. 若離餘因此第三失

因緣破. 此文若從自體生者. 前責其一體成

二體. 今復破其二體責能生之體. 爲更有所

中	欄

從爲無所從. 若更有所從則從從無窮. 墮第

四難. 若無所從卽墮無因第三難. 所生亦爾.

若更能生他卽生生無窮. 若不能生則所生

亦爾. 此文若○生者初難明無有自生必待

衆因. 今明若不待因而自生者則失因緣. 所

言餘因者如牙自從牙體. 而生. 則牙體以外

悉名爲餘. 穀則是其因. 水土爲緣. □是從此

因緣生也. 若生更有生是則無窮第四無窮

難. 無窮有五種. 一遍從無窮. 如穀內無牙能

生牙者. 一切物亦無牙亦應遍從衆物生. 二

遍生無窮. 穀內無牙能生牙者. 亦無衆物應

遍生衆物. 三逆推無窮. 牙旣從穀. 穀復從他.

四順推無窮. 穀旣生牙復生物. 是則無窮. 五

常生無窮. 以自體常在生無息時. 此中無有

遍生遍從二種無窮. 若望更責二體則有遂

推順推兩無窮. 遂推是因無窮. 順推是果無

窮. 若就自體常有則是常生無窮. 旣本有自

體而能生一牙者. 此自體應更能生無窮牙

也. 以自體只是自性自性不可改. 則應常生.

如業品云. 受於果報已則應更復受. 汝若言

自體生牙竟卽滅無者. 旣已有還無. 則應本

無今有. 體旣本無今有. 牙亦本無今有. 何得

從本自體生. 若本有自體則是常. 常故常生

無窮也. 此無因無窮二難具破由來二家義.

第一家釋無始無明云. 以無有始於我者故

名無始. 此立無明有始義. 破云. 第二念從第

一念生. 可得有因. 第一念旣在初則墮無因.

第二家云. 無明無有始. 故云無始無明. 若爾

第二念有始. 初念復更從他生. 此則無窮. 自

下	欄

無他亦無者. 前自中具有四以爲兩雙. 初雙

自而非生. 生便非自. 次雙從則無窮. 窮則

無因. 他生亦然. 他而非生如牛馬梨[&FFFF]#. 生而

非他如泥甁菴?. 旣從於他. 復有從. 從則無

窮. 窮則無因也. 三論破他有三門. 一總門. 一

切法無非是自. 自外無復有他. 若破自卽破

他. 二相卽. 如他於他卽是自. 破自卽破他. 三

相待可解. 共生則有二過. 此破共有兩. 一者

明無有共. 本合自他名之爲共. 自他有故共

有. 自他無故共無. 二者縱有共生便合兩過

爲共過也. 無因者問何人起無因計. 答鈍根

人多起有因見. 利根推斥起無因見. 又有所

得人計因卽是無因. 以其立因不成. 雖言有

因卽是無因也. 門山門有無因義不. 答他因

無因二唯是因. 不得無因. 不得無因豈成因

耶. 今只因是無因. 故因無因不二也. 問無

因有幾種. 答有二種. 一者計無有於因. 故名

無因. 二者計有因是無因. 如初章云. 有有可

有. 有是自有. 故不因無也. 破無因事有四過.

一常過. 二理奪. 三反□. 四倒感果. 常過者旣

不因緣合而一. 亦不從緣離而滅. 不生不滅

故是常也. 又虛空不從因而是常者. 萬物不

從因亦應常也. 是事不然者第二理奪破. 道

理之中非是無因. 故大論云. 諸法實有因緣.

但愚癡故不知. 如人從扇心風從木心火. 豈

是無因. 無因則無果第三反□破. 因無故果

卽無. 亦應果有故因卽有. 若無因有果亦可

無果有因也. 若無因有果者第四倒感果破.

理實應云無惡因得惡果. 無善因得善果. 而

經數:一八二四

經名:中觀論疏卷第三本

經名:四三

上	欄

今不得爾者. 持戒之人無地獄因. 應生地獄.

五逆之人無生天因. 應生天也. 復次如諸法

自性. 此偈望前偈可爲三義. 一者爲利根唱

四無生卽解. 今爲鈍根重論不自生義. 又三

偈可爲三根. 上根聞佛八不卽悟. 中根聞論

主唱四不生便解. 下根待釋方悟. 二者上破

非因緣自生義. 故直云不自生. 今破因經自

生義. 如毘曇有自性. 而假緣生. 故文云. 如諸

法自性不在於緣. 一切諸法自不出不假緣

自及假緣之自. 故兩偈破之盡矣. 三者初偈

正破自他等病生. 後偈則申因緣假生. 故長

行云. 但衆經和合故有名字也. 問何故不言

初偈標章門. 後偈釋章門. 答靑目不作標章

及釋章故也. 今若作標章門釋章門者. 此是

第二解釋章門. 論主前開四句釋八不. 謂以

論釋經. 今此偈釋前偈. 謂以論釋論. 此偈

中但釋不自不釋釋三. 所以然者龍樹牒八

不釋一. 餘七可明. 上雖標四解一餘三可領.

問何故爾耶. 答有四義. 一者欲顯一切法只

是無生. 一切有所得□是生義. 佛雖說八不

則束歸一無生. 如常云生起爲生. 只滅始起.

何故非生. 只生謝復是滅. 故知. 法起滅卽是

生. 又一切法中皆有心生. 假令言四絶之理.

卽有四絶心生. 乃至聞想謂之言. 卽有想謂

心生. 故於一切法中皆有心生. 今破生則一

切想心不生. 故悟無生法忍也. 二者一切衆

生以有生故. 則有老病死繫縛等. 今若息生

則老病死便息. 是故但明無生. 三者生法旣

無. 餘七自壞. 四者旣開四門破生. 餘七亦

中	欄

類. 今偈亦三義. 一者欲明自攝一切法. 若無

自體則一切法無. 二衆緣中無自性. 亦無餘

之三性. 三無自可待. 故無有三. 如諸法自性

不在於緣中者. 此文可以三義釋之. 一約就

緣假破. 二對緣假破. 三□決破. 就緣假破者

就衆緣內□無有自. 如五陰內無人四微內

無柱. 尙無有自性. 云何言從自性生耶. 二對

緣假者借於緣自牙兩斥之. 若有自性則不

假緣. 若必假緣則無自性. 三□決破者旣本

有自體不假緣. 有亦應自體本生不假緣生

也. 而言如諸法者. 若諸法實有性而言無性

者. 則不如諸法. 今實無性而言無性. 故言如

諸法也. 則顯外人計有自性不如諸法矣. 又

還就汝五陰緣中. 無有人體性. 故云如諸法

也. 以無自性故者下半非是破他. 乃顯不須

破他耳. 所以不須破他者以自無故他卽無.

卽□此爲破他亦得也. 就緣中旣無自性. 指

自爲他卽無他性. 指自他爲共卽無共性. 指

有者爲無卽無無因性. 此是切論無四句. □

就果門辯無四句也. 若奢論待於人自故有

五陰之他. 旣無人自何所待故有陰他耶. 合

人與陰名之爲共. 竟無人自陰他. 云何有共

耶. 人自因人復因於陰名爲有因. 竟無此二

因. 云何有無因耶. 又作一勢釋此偈上半借

緣破自. 四半借自破緣. 上半借緣破自. 明

有衆緣則無有自. 下半明無自故則無衆緣.

借緣以破自此是借有以破無. 借自以破緣

借無以破有. 故云自無故他亦無也. 又一勢

釋此偈寄捲指顯之. 捲由指有故捲無自性.

下	欄

若言由指有捲故是他性者是亦不然. 指望

捲不得是他. 以更無別體故也. 若捲望指爲

他而捲由指. 捲望柱是他應從柱有. 故得他

則失自. 得自則失他. 又捲於捲是自而捲無

自性. 指於指是自指亦無自性. 無自性則無

然. 云何以指而爲捲他. 長行爲三. 第一釋

偈本. 第二顯偈意. 第三追釋前一句. 就釋偈

中前解上半次釋下半. 諸法自性不在衆緣

中者. 如人體不在陰中柱體不在微中也. 但

衆緣和合故有名字者此有二. 一爲釋疑故

來. 若五陰中無人體者. 何故五衆和合有人

名. 四微和合有柱名. 旣有別名. 則知. 別有自

性. 在衆緣中. 是故釋云. 偈衆緣和合故有

名字耳. 衆緣中實無體也. 二者此是借名以

迪四家義. 一外道計五陰中有實人. 二犢子

計我在五陰中. 眼法在四大中. 三毘曇人木

中有火性. 四莊嚴云. 衆緣和合別有假體用.

是故破云. 衆緣和合但有名字. 無體用也. 在

體旣無. 名無所附. 若破開善義云. 汝五陰未

合時未有人用. 亦合卽有人用. 此用屬衆緣.

何得離五別有人用. 若別有用則是自性也.

自性卽自體者. 此句釋前章迪異計. 前章破

自體. 今文破性. 恐人不解. 復會之. 偈中言自

性者. 此是體性之性. 非是理性之性. 復有人

執體而避性. 復有避性而執理. 今明性體理

乃猶是異名耳. 自性無故下釋下半. 有二意.

一待自說他無自故無他. 二者他卽是自. 無

自卽無他. 若破自性他性下第二顯偈意. 應

有問云. 章門偈旣具標四. 後偈何故唯釋自

經數:一八二四

經名:中觀論疏卷第三末

經名:四四

上	欄

他. 不釋共與無因. 答此問云. 破自他卽是破

共. 不須釋共. 有因尙可破. 何肉無因. 故不須

釋無因也. 又無因不無無. 但無於因. 故名無

因. 竟不見有因. 何所無因耶. 破莊子自然義

云. 汝因不自然得自然. 則是相因. 不自何名

自然. 又問汝有不自然則自然理不遍. 若無

不自然云何有自然. 若言實是自然. 但妄執

成不自者. 是亦不然. 卽此妄執亦是自然. 云

何有不自然. 於四句心生不可得. 此第三追

解初偈是故知無一. 以前未結撮故未得釋

之. 今標釋都竟始得解也. 又欲發下救端. 以

四句無生則生義盡矣

中觀論疏卷第三(本)

中觀論疏卷第三(末)

釋吉藏撰

因緣品第一

問曰阿毘曇人云諸法從四緣生下. 第二外

人擧四緣救義. 此救從三處生. 一者從八不

生. 論主引經明八不無生. 外人亦引經明法

從四緣生. 生與無生俱是佛說. 破則俱破. 申

則俱申. 若偏破生而申無生. 亦應偏破無

生而申生. 是故經云. 寧起身見不惡取空.

不以是身見墮惡道中. 又若破生則無世諦.

無世諦云何有第一義耶. 二者從上如諸法

自性不在衆緣中生. 外人云. 以衆緣中有自

性故假緣得生. 若無自性雖復假緣終不得

中	欄

生. 如涅槃經答琉璃光難云. 有漏之法以有

生性故生能生. 無漏之法四有生性故生不

能生. 佛大乘經親說有性假緣得生. 汝何

故言性不在衆緣中耶. 三者從最後長行末

生. 若言四句心生不得故無生者. 今亦明諸

法從四緣生故應有生也. 問此論旣稱破迷

大乘人. 應大乘人引四緣救義. 云何乃引毘

曇立耶. 答關內影法師云. 此偈爲問. 蓋是靑

目傷巧處耳. 所以然者論主直引四緣遍攝

衆師. 破四緣生亦遍破衆師. 但靑目意局故

偏主毘曇. 失在注人不應問也. 今曲爲靑目

通者凡有八義. 一者毘曇通大小. 如阿含通

大小故. 迦葉云方等阿含. 又攝大乘論云. 分

別大乘義是大乘毘曇. 羅什云. 吾若造大乘

阿毘曇有勝迦○延子. 以此推之則毘曇通

於大小. 二者此是點同破. 如前八不不來不

出. 顯內若作此立則同外道. 今顯大乘人若

執四緣實有生則同小乘. 故有所得小猶是

外道. 有所得大猶是小乘. 三者部雖二十而

五部盛興於世. 五部中薩婆多偏行於世. 小

乘法中有三藏敎. 正量部偏弘於律. 律是住

持佛法之本. 上座部偏弘經. 經是三藏根本.

佛滅後二百年中. 從上座部出薩婆多部偏

弘毘曇. 毘曇是眞實法. 故佛滅後三百五十

年. 迦○延解佛毘曇作八健度. 六百年釋八

健度造毘婆沙. 七百年爲婆沙太廣故法勝造

毘曇. 爲法勝太略千年之間達磨造於雜心.

如此皆是薩婆多部毘曇義. 故毘曇盛行. 問

此部何故盛行. 答此部明三世是有見有得道.

下	欄

與凡夫心相應故世多信之. 又時數應爾. 前

五百年多說無相法. 後五百年多說有相法.

故有正像二時. 今是像法中故多學毘曇有

相法也. 四者此部唯得人空不得法空. 見諸

法有生不信諸法無生. 故障大乘無生. 如五

百部聞大乘畢竟無生如刀傷心. 此皆是薩

婆多部之枝流. 今破毘曇定實有生. 則遍破

五百部也. 問此部立四緣生有幾義. 答有二

義. 一者執小乘生撥大乘無生. 大乘無生非

佛說. 是調達作. 余親聞彼僧云. 大乘方等經

是龍樹道人作故信也. 二執小乘四緣疑

大乘經明無生. 若言無生者經何故說從四

緣生. 如上云. 聞大乘法說畢竟空卽生見疑

等也. 五者此論破小乘生明諸法無生. 卽是

具申佛大小乘樹實兩敎. 今心生不可得. 卽

知本性無生. 故實有生是方便. 無生是眞實.

無生是眞實卽顯眞實相. 生是方便卽開方

便門. 故法華云. 諸法從本來常自寂滅相. 故

知本性無生是眞實義. 我雖說涅槃是亦非

眞滅. 故知生滅是方便也. 六者問此論何處

有斯文耶. 答緣緣章云. 眞實微妙法此卽可

信. 隨宜所說不可爲實. 此分明釋法華也. 七

者示破有次第. 如百論初捨罪次捨福. 今亦

爾也. 外道障小乘故破外道而申小乘. 小乘

障大乘故破小乘而申大乘. 所以偏破毘曇

也. 問不得法空小乘不信無生. 故破生申無

生. 如舍利弗毘曇明於二空. 成實論等亦明

二空. 應不被破. 答無生有二種. 一破生明無

生. 二本性無生. 小乘之人先有生□之. 方得

經數:一八二四

經名:中觀論疏卷第三末

經名:四五

上	欄

無生非本性無生. 是故宜破. 故大品云. 若法

先有後無者諸佛菩薩卽有過罪. 問毘曇先

出可得洗之. 成實後興應不被破. 答但令病

同則便初破何論先後. 若先論不破今迷則

古方不治今病也. 八者小乘有二. 一不可轉

入大. 二可轉入大. 今爲可轉人卽轉爲大乘

人. 故法華云. 爲聲聞說大乘. 當知. 聲聞是

□小敎大之人不也. 不可轉凡有二人. 一聖人

謂斷惑已盡所得究竟. 故不可轉. 二凡夫保

小不受於大. 又恐喪一生學業失於名利. 如

此之人憎惡大乘以大乘好破之. 故大乘人

不與聲聞而相違背. □起憐愍心得神通智

慧. 當除其小見也. 問大乘人何故不出救義.

答有二種大乘人. 一如方廣之流. 聞無生乃

更增長執心. 故不救義. 二者有所得大乘若

聞無生便謂是眞諦. 若聞四緣生便言是世

諦. 則起生無生二見. 如此之流□入小乘救

內攝之. 又有不空假生大乘人. 但言空無性

實生不空假生. 亦入小乘救 攝. 就立中有三.

一長行二偈本三解釋. 長行有二. 初立四緣

生. 次斥無生. 問阿毘曇是佛說. 云何秤阿毘

曇人耶. 此非毘曇人造作四緣. 云何作此救

耶. 答佛說四緣如二如夢. 故四緣是非緣. 緣

雖緣非緣故不引佛說. 今聞四緣作緣緣定

實而執. 故名阿毘曇人. 如呵迦○延無以生

滅心行說實相法. 生滅心猶是斷常心耳. 又

小乘名爲半字. 以但得緣不得非緣故也. 問

阿毘曇文前明六因後辨四緣. 今何故不擧

六因但擧四緣耶. 答毘娑沙中有種種釋. 一

中	欄

解云. 四緣是佛說. 六因非佛說. 但迦○延子

作六因解佛四緣義耳. 六因旣非佛說故不

引之. 今欲引佛誠言以難論主. 次解云. 六因

亦是佛說. 但文脫落. 故應在增一阿含六數

法門說也. 次解云. 六因實是佛說. 但佛散

說. ○延後集之耳. 眞諦三藏云. 佛在天上說

六因經. 諸天見○延欲造毘曇故送將來. ○

延以宿命智觀知是佛說. 然終不定. 故不引

來也. 第二偈本凡有三意. 上半列四緣名. 第

二一句明四緣用. 四緣總攝有爲無爲. 而但

生有爲. 故雜心云. 從是六種因轉生有爲法

也. 更無第五緣者第三辨四緣體. 以四緣攝

一切緣盡. 卽以一切法爲體. 故云更無第五

緣也. 故此一偈立三義. 謂名用及體也. 又分

爲二. 三句立有生義. 第四句明無生義. 外人

云. 我亦有無生義. 所言無生者乃是無第五

緣生耳. 非無四緣生也. 第五緣生卽品初八

謬是也. 又言更無第五緣者. 論主欲總攝一

切生義. 凡有生者□在四緣之中. 若四緣生

義不成卽一切畢竟無生. 故言更無第五緣

也. 長行從後釋向. 前偈中前列名. 次用後體.

則自末至本. 長行前體次畢後名. 自本至末.

各示一體也. 又偈正擧四緣救義. 前列名次

辨用後明體. 長行示鉤鎖相生. 故接後句文

仍卽解釋. 一切所有緣皆攝在四緣者. 此有

二意. 一者欲明無外道等所計之緣. 二者欲

明佛經雖說種種緣□在四緣中. 又如舍利

弗毘曇乃明十緣. 亦攝四緣之內. 地持十因

亦爾也. 以是四緣萬物得生釋第三句. 辨四

下	欄

緣用也. 因緣名一切有爲法釋上半. 列四緣

名也. 此中帶出體以釋名. 非正解其名字. 釋

四緣名爲二例. 初別釋二緣名. 次總釋後二

緣. 別釋初二緣者以初二緣體有廣狹故也.

因緣緣果俱攝三聚. 次第緣果通二聚. 若心

滅心生則緣果俱心. 若心滅二定補處. 則心

是緣而果是非色非心也. 就心中更有除取.

所言除者除二世羅漢最後心. 問此之二心

何故非也. 答有人云. 過去是已滅心. 故非

也. 現在是羅漢最後心. 將入涅槃心無果可

生. 故亦非也. 有人約成實義有三句. 一緣

而非果. 卽過去無明初念是也. 二果而非緣.

卽羅漢最後心也. 三亦緣亦果. 從無明第二

念已去至阿羅漢最後第二心. 自此中間諸

心是也. 今□不同此釋. 今明. 此文旣稱阿毘

曇救. 還用毘曇釋之. 就文爲二. 初明所除.

謂簡非次第. 二所取. 辨是次第緣也. 言所除

者二世羅漢最後心. 但是次第緣果. 無後心

可生. 故非緣也. 不言未來羅漢. 數人未來世

亂凡聖心都無次第. 故不說耳. 智度論明次

第緣有三句. 一是次第亦是次第緣. 除過去

現在羅漢最後心也. 二是次第不與次第緣.

卽二世羅漢最後心是也. 又未來欲生心心

數法亦是也. 三非次第亦不與次第緣者. 除

未來欲生心心數法. 餘未來心心數法是也.

問二世羅漢無後果可生. 云何名意根. 答意

根當體立名. 雖無後果可生得名爲根. 如地

雖不生草得名爲. 地次第緣從果立名無果

可生. 故不名次第緣. 緣緣增上緣一切法者.

經數:一八二四

經名:中觀論疏卷第三末

經名:四六

上	欄

第二總釋後二緣. 以此二緣體無廣狹故總

釋之. 但緣緣之果是心. 增上緣果通於三聚

耳. 問六因四緣云何開合. 答有四句. 因是親

義. 六因卽開親合疏. 合疏者合三緣爲所作

因. 開親者開因緣爲五因也. 二緣門是疏義.

故四緣合親開疏. 開疏者開所作因爲三緣.

合親者合五因爲因緣也. 三俱開. 卽十二因

緣. 因之與緣俱有十二也. 四俱合. 經云. 略

說一有爲法. 婆沙亦然也. 答曰. 果爲從緣生

爲從非緣生下. 第三破四緣生明無生義. 問

爲但破四緣生明無生. 爲明四緣生卽是無

生. 答具有二義. 阿毘曇人不得法空. 不知

諸法無生. 謂有定性之生. 此是不知第一義

諦. 旣不得第一義亦不知世諦. 故毘曇執生

出二諦外. 今破無此定性之生. 故云無生. 如

智度論云. 問曰. 欲學四緣應學毘曇. 云何

乃學波若. 論主答云. 初學毘曇似如可解. 轉

久推心卽成邪見. 是故須學波若. 又若諸法

從四緣生誰復生四緣. 若更有所從是則無

窮. 若無所從而自生者法亦如是. 以此推之.

故不應學毘曇也. 又破諸小乘得法空義. 雖

知無生不知四緣本自無生. □生而明無生.

故今破之. 二者今申假名四緣生義. 良由諸

法從四緣生故是無生法. 若定實卽不假緣.

旣其假緣卽無性. 無性故無生. 又他若聞四

緣卽言有生. 若聞無生卽無四緣. 今須反之.

若聞四緣卽知無生. 亦聞眞諦卽須知有生.

問諸法旣空. 云何諸法從四緣生. 答如水中

月雖空要從月從水生. 雖從此二生而實無

中	欄

生. 一切法亦爾也. 答曰下第三破四緣生義.

余聽師講及自講已來□恨分此品文句不

好. 旣是舊說. 不敢改之. 今依論意宜別科也.

破中爲三. 第一破四緣能生果. 果1不從四緣

生義. 第二明非緣不能生果. 果不從非緣生

義. 第三雙結二門. 結果不從緣非緣生故無

果. 果無故結緣非緣亦無. 詳論文正爾. 至後

當現也. 就初又三. 初三偈總破四緣生義. 次

四偈別破四緣生. 後一偈結破四緣生. 前三

偈爲二. 初偈雙定二關. 後兩偈俱設兩難. 就

初雙定二關卽爲二別. 上半定果明破果義.

下半定緣明破緣義. 斷以知爾者長行云. 若

謂有果是果爲從緣生. 爲從非緣生. 明知. 上

半定果明破果義. 下半亦然. 問外人前偈云.

四緣生諸法. 卽是立果從四緣生義. 云何更

定爲從緣爲從非緣. 答有三義. 一者外人雖立

果從緣生不立非緣. 今責其緣成非緣. 卽謂

非緣生義. 今欲明緣與非緣□不能生. 故須

雙定. 此卽是帶破定也. 二者內人立果從緣

生. 外道立果從非緣生. 如八謬等. 今欲遍

破內外故雙定二關. 三者論主雙定兩關者.

大意欲使執生見□無生義顯. 不必須問答

相對也. 又恐破緣不成緣轉執非緣. 則逆防

人所以雙定. 問緣非緣有幾種. 答凡有三種.

一者一法名緣非緣. 如責外人緣義不得成

於非緣. 二者二法明緣非緣. 如乳是酪緣非

是甁緣. 三者內外明緣非緣. 內人立四緣是

緣. 外道八謬是非緣. 下半是定緣破緣. 縱外

人是緣能生果. 故就緣內責之. 問爲是二關

下	欄

定一執. 二關定兩執. 答若外人但立緣能生

果. 論主卽開有無二關破其生果一執. 若立

二世有無卽設二關雙定兩計. 長行爲三. 一

者雙定. 二者雙非. 三者雙釋. 一定如文. 二俱

不然者第二雙非. 有三種二. □皆不然. 一者

上半定果. 下半定緣. 則緣果二俱不然. 二者

上半有緣非緣二. 三者下半有果無果二也.

何以故下第三雙釋. 發起後偈也. 因是法生

果下第二兩偈俱設二難. 講者多謂. 初偈釋

前偈上半破緣. 次偈釋前偈下半破果. 蓋是

見近不見遠作此釋之. 今明. 初偈釋前偈上

半. 明破果義. 次偈釋前偈下半破緣義. 問此

偈文正是難外緣成非緣. 正是破緣. 云何破

果耶. 答須長觀偈意. 外人云. 果從緣生. 是故

有果. 破云. 果未生時有緣果可從緣生. 是故

有果. 果未生時不名緣. 云何果從緣生而有

果耶. 果未生時非緣. 非緣云何能生果而有

果耶. 故是正破果矣. 就偈爲二. 上半作緣無

定性破. 下半作緣成非緣破. 上半緣無定性

破得緣名而失前後. 下半緣成非緣破得前後

而失緣名. 故進退墮負也. 上半有三意. 一者

緣若有定性應不由果有緣. 由果有緣無定

性. 緣無定性是故無緣. 二者破緣定在果前

義. 汝由緣有果緣前而果後. 亦由果有緣則

果前而緣後. 三者破緣能生果義. 汝由緣有

果緣生果者亦由果有緣. 則果生於緣. 下半

緣成非緣破. 還□上半三義. 一者緣有定性

則不由果有緣. 則不名緣應名非緣. 二者若

果不在緣前而緣在果前. 則緣不由果何得名

經數:一八二四

經名:中觀論疏卷第三末

經名:四七

上	欄

緣. 三者若緣生於果果不生緣. 則不由果有

緣. 亦名非緣. 此偈具得破數論大乘等前因

後果義. 如毘曇云. 執無記果未起時. 云何名

善惡爲因. 大乘佛果未起時. 云何名金剛心

萬行爲因耶. 又□之. 未生果已名緣者生果.

竟應名非緣. 又□. 汝若未生果已名緣緣不

由果者. 亦未有緣時已有果. 果應不由緣也

長行爲二. 一者釋此偈本. 二者釋前章門

偈. 釋此偈本爲二. 第一總釋. 第二據事別

釋. 總釋之中前釋上半緣無定性破也. 諸緣

無決定者標無定也. 何以故下釋無定也. 緣

成由於果結無定也. 以果後緣前故者有人

言. 由果有緣則果墮在緣前. 緣墮在果後.

有人言. 緣成由果. 此是由果有緣. 故緣無

定性則緣不定前. 果後緣前故此是由緣故

果. 果無定性緣不定後. 今□不然. 自前已

來釋上半竟. 從此文去方釋下半也. 就釋下

半中此文卽是牒外人義. 若如上半所明緣

得成由自於果. 則緣不在前果不居後. 汝今

果遂居後. 緣遂在前. 所以牒之也. 若未有果

何得名爲緣者正擧下半破之. 若果遂在後

緣自在前旣未有果. 何得名爲緣. 故上半得

成緣而失緣前果後. 下半若得緣前果後則

緣成非緣. 故進退屈也. 如甁下第二周據事

別釋. 亦前釋上半. 若甁未生時者釋下半也.

是故果不從緣生者. 此第二結此偈意卽釋

前章門偈. 結此偈意者上來二周責緣成非

緣. 是故果不得從緣生. 所以前章云. 果爲

從緣生義則不成也. 何肉非緣者. 所以有此

中	欄

文來爲欲釋疑. 疑云. 章門雙定緣非緣. 今

何故但破不從緣生. 不破從非緣生. 是故釋

云. 緣尙不生何肉非緣. 無別非緣. 但責外人

果未生時不名緣. 故擧成非緣. 緣尙不生非

緣豈生. 卽顯此偈不破非緣意也. 果前於緣

中下第二偈次破緣. 釋章門偈下半. 就偈爲

二. 上半牒而呵. 下半責而難. 果前於緣中

者牒也. 有無俱不可者非呵也. 不可凡有五

義. 一者本安有無置緣非緣中耳. 緣非緣旣

不生[&FFFF]#. 安有無置何處耶. 二者上緣非緣旣

不可. 今有無亦不可. 三者爲外人救前破

故生. 上破云. 得緣名卽失前後. 得前後卽失

緣名. 外救云. 得緣名亦不1朱前後. 未有果

時而緣中旣有果理. 待於理果故得現緣之

名. 卽是現緣待當果. 此是當現往. 亦是因果

相待. 是故二義俱成. 爲此一救故更硏緣

中之果. 爲有爲無. 旣是破其現因當果相待

之義. 故二偈相成也. 四者有無俱壞因果道

理. 不稱可因果道理故云不可. 五者不稱可

三寶故云不可. 如涅槃云. 若言因中有果. 當

知是人謗佛法僧. 若言無果亦有亦無非有

非無亦謗三寶也. 前無爲誰緣者責也. 旣其

無果不得稱爲果緣. 又不生非果復不得名

爲非果之緣. 此之一責無言可對. 前有何用

緣者難也. 若未有果可須緣. 辨果已有. 竟何

用緣耶. 立無果家得緣用而失緣名. 立有果

家得緣名而失緣用. 是以二家俱不可. 釋上

半也. 破地論人云. 本有阿梨耶者何用藉十

地緣修耶. 破成實者本有涅槃何用修萬行

下	欄

耶. 若言本有於當者當與空未異耶. 若異

空何用緣. 未異空何能辨耶. 長行爲二. 一

雙非. 二雙釋. 不生餘物故者此有三意. 一

者泥中無甁亦無餘物. 若二俱無卽二俱不

者泥中無甁亦無餘物. 若二俱無卽二具不

生. 二者二俱是無二俱應生. 三者俱無不

生餘物而生甁者. 亦可生於餘物而不生甁.

問曰以總破一切因緣下第二別破四緣. 曇

影法師云. 龍樹論意無總別破. 但前四偈

破因緣. 後三偈破三緣. 四偈破因緣爲三.

初偈開章門雙定. 次兩偈釋章門雙難. 後一

偈結破也. 問何故獨以四偈破因緣. 後三偈

各破一緣耶. 答次第緣冥昧世所希知. 緣緣

增上疏而少計. 故須略破. 四偈偏破因緣凡

有五義. 一者因緣在初. 二者因緣攝因廣. 謂

攝五因. 一者相應因. 心王與心數同起同緣

不相違背. 二者共有因. 心王心數與四相等

同時共起名共有因. 三自分因. 善還生善. 惡

無記亦然. 四遍因. 十一偏便生一切煩惱. 故

名爲遍. 五報因. 善惡之法能生苦樂果報. 爲

報爲因. 攝此五因爲緣故言因緣廣也. 三者

因緣親密. 三緣卽疏. 四者因緣事顯. 五者衆

生多計. 是以四偈破之. 下三緣不爾. 故但

一偈破也. 問靑目何所見聞開於總別. 答見

下文云廣略衆緣中. 卽知結於總別. 又見三

偈各破三緣. 卽知一偈別破因緣. 影師云. 靑

目勇於取類劣於尋又. 今□智度論應如影

師所說. 影師又言. 假令有總別意者. 因緣一

偈入於總中. 下三偈各破也. 成且依靑目以

三偈爲總. 四偈爲別. 四偈破四緣爲四章. 第

經數:一八二四

經名:中觀論疏卷第三末

經名:四八

上	欄

一偈就有無門破. 第二三時門破. 第三實相

門破. 第四無性門破. 然此四門可有二義. 一

者互用. 二者合用. 合用者四門共破一也. 互

用者旣得有無門破因緣. 亦得有無門破次

第緣. 旣得三時破次第緣. 亦得三時破因緣.

但逐義便. 彼計泥能生甁穀能生牙. 是因緣

義. 故宜以有無責之. 彼計前心滅後心生爲

次第緣義. 宜以三時責之. 彼計凡之與聖□

以心是能緣境是所緣. 宜以實相絶於能所

責之也. 彼計萬法有性能爲他作緣. 故以無

性門破. 所言因緣者品初以釋. 又解云. 攝五

因爲因緣故名因緣. 有人言. 親者爲因如穀

子. 疏者爲緣如地水. 故名因緣. 又言. 卽因

是緣. 但約義異. 無而辨有. 於果有新生力故

爲因. 果可生之義故緣也. 偈中上三句總非.

下一句結破. 所以總非者可有三義. 一者前

偈已破有無. 今不須破. 故直非之. 二者因緣

之法名爲甚深. 卽是中道. 豈得定有定無. 彼

今乃計於有無不計因緣. 此之有無乃因緣

家障. 故但非之. 三者有之與無乃是外道之

類. 如二世有義可類僧□. 二世無義方類於

衛世. 亦有亦無同勒沙婆部. 問二世有無親.

是佛說. 云何同外道耶. 答外道前興已計有

無. 今諸部後執. 何名爲異. 若云異者今請責

之. 旣稱二世有者. 爲作因時方有果性. 未

作因時已有果性. 若作因時方有果性. 未作

因時卽無果性. 當知. 果性團無爲有. 卽是二

世無義. 若言未作因時已有果性. 此是本來

常有如涅槃. 又未作五逆已有五逆性. 未作

中	欄

十善已有十善性. 問但有性未有事. 有何過.

答後當破之. 問若言二世無者因云何引果

起耶. 若引果起卽有果可引. 何謂無耶. 若引

無者無法是無. 云何可引. 故師子吼云. 空

中無刺云何言拔. 若言雖復是無而有有義.

今問有義. 爲出有異無. 爲未出有未異無耶.

若出有異無此卽是有. 何謂二世無耶. 若未

出有未異無何所論有義. 故知. 兩計同彼外

道. 長行爲五. 若緣能生果此牒也. 應有三種

下第二三關定也. 如前偈中說第三破也. 然

破此三句只問其因內果之理耳. 若因內有

果理. 卽是已出空已入有不須生. 若無果理.

未出空未入有. 與太虛□角不異不可生. 半

有同有半無同無. 若不受兩半只是一理. 理

有不得無. 理無不得有. 以相害故卽有無俱

無. 如是三種心不可得第四結也. 云何言有

因緣第五呵. 卽釋偈第四句也. 次第緣者第

二破次第緣. 初立次破. 釋次第緣有三家. 第

一成論師云. 四心次第. 如識滅想生. 識滅爲

緣想生爲果. 第二毘曇次云. 心王心數俱起

俱滅以俱滅爲緣. 俱起爲人第也. 第三異部

人云. 善心滅還生善心. 餘心亦爾. 故名次第

緣. 平家不許此說. 若不善心還生不善卽無

解脫也. 但用前滅後生三世次第. 不言三性

次第也. 問色法亦前滅後生. 何故不立次第

緣耶. 答有三義故不立色也. 一者心是神靈

之法有相開避義. 色是無知無有此能. 故不

立也. 二者色得善惡□起其起卽亂. 心卽不

爾. 三者衆生多計心神是常. 故今明心念念

下	欄

生滅無有常也. 問云何名次第緣耶. 答五部

雖異同以前滅爲緣. 後生爲次第. 次第是後

果. 以前滅心與後生次第果作緣故名次第

緣. 後心非越次而生. 卽次第而生. 故名次第

也. 問□有是心非次第緣不. 答小乘義已如

上釋. 大乘中常住佛果. 及地論人自性淸淨

心本來有義. 非從前滅而後生. 故是心而非

次第. 若作始有義佛果因金剛滅而生者. 亦

是次第緣家果. 而非復次第緣也. 果若未生

時下第二正破. 今先□破次第緣意. 涅槃云.

諸行無常. 是生滅法. 生滅滅已寂滅爲樂. 此

偈名全如意珠. 諸行生滅故無常. 無常故苦.

苦故空. 空故無我不淨. 此談生死義周也. 生

滅滅已卽名爲常. 常卽有我樂與淨. 此說涅

槃究竟. 故此一偈明義具足稱全如意珠. 今

此偈破次第緣. 正令悟生滅滅已. 以心此心

生滅不可得故生滅便息. 故知. 此心本性不

生不滅名無生滅觀. 稱之爲常. 以常故卽我

樂淨. 羅○釋八不爲四對. 深有其意也. 此偈

爲二. 上之三句破次第緣. 下一句結破也. 就

前破緣有離合兩破. 合破者正以前心滅爲

緣. 後心生爲果. 難意云. 後心未生卽前不得

滅前則非緣. 假使前滅滅名無所有. 何得爲

緣. 是以二門俱無前滅爲緣. 旣無前滅爲緣.

豈有後生爲果. 言離破者上半就果門破緣.

下半就緣門破緣. 果門破緣有三. 謂果已生

未生生時尊不得成緣. 緣門破緣亦三. 謂緣

已滅未滅時亦不成緣. 今文相兼. 果中擧

未緣卽擧已已未相兼. 緣果旣月已未. 卽兼

經數:一八二四

經名:中觀論疏卷第三末

經名:四九

上	欄

第三時. 所言果已起不須緣者. 果若未生可

得須緣辨之. 今果已起何用緣爲. 所言後果

未起前心不名緣者. 前滅本爲後果作緣. 後

果未起與誰作緣. 生時還同已未不須破也.

滅法何能緣此句就緣門破緣. 亦三. 所言已

滅不能爲緣者. 已滅是無無所有. 不能爲後

作緣. 婆藪盤豆破薩婆多云. 已滅之法能爲

緣者. 已死之□應能伺晨而不爾也. 所言未

滅不能爲緣者. 本以前滅爲緣. 前旣未滅. 何

能爲緣. 又且有爲之法無有未滅. 故不名緣.

若未滅名緣亦應未生名果. 未生不名果未

滅豈名緣. 滅時還同已未不須破也. 問前心

滅後心生卽是緣義. 所以然者前心□後心

後心不得生. 前心亦滅卽後心無□. 故後心

是果前心爲緣. 答前心自滅非後心緣. 後心

自生非前心果. 此乃自滅自生. 豈關前引於

後後□於前耶. 長行爲二. 初釋立次釋破. 諸

心心數法於三世中次第生者初簡三聚法.

是次第緣故偏明心法也. 而言心數法者簡

無別心數部. 故明心心數法也. 諸部有二. 一

明有心數. 二明無心數. 無心數是成實佛

陀提婆之義. 若以前生爲王後起爲數者. 成

實亦得有之. 今文正是立有心數義也. 三世

中者正取三世次第. 簡非三性次第. 問諸部

無量. 何故偏明此計. 答此部盛行. 故偏破也.

未來法未生下第二釋破. 前釋三句正破. 次

釋第四句結破. 釋三句爲二. 前釋上半擧果

破緣. 次釋緣門破緣. 釋擧果緣二門. 一

就未生門破. 二就已生門破. 可具二義. 一者

中	欄

以二關責一家. 果旣未生現在與誰爲緣. 果

若已生卽不須緣. 次二關破二部義. 未生破

二世無義. 未生是無. 與太虛不異. 與誰爲緣.

若已有卽是生破二世有義. 異大虛卽是有

異無生. 卽是已生. 何用緣耶. 現在心心數

法無有住時下. 釋第三句緣門破緣. 此可有

二義. 一者是破現在心不得爲未來作緣. 但

上就果門破. 今就緣門破耳. 二者前長行云.

心心數法於三世法中次第生. 上破現在心

不得爲未來作緣. 今破過去不得與現在爲

緣. 不破未來與誰爲緣者. 數人未來法亂無

次第緣. 故不破也. 就文爲三. 第一就未門難.

二就已門. 三就滅時門. 就未門難有縱奪二

意. 奪意云. 現在法若有一念未滅. 可許未滅

爲緣. 旣無一念未滅. 何得以未滅爲緣. 問諸

部亦有明心法是不滅耶. 答上座部中有一

師云. 色法亦生卽滅. 心法經十五刹那不滅.

今破此義也. 若有住卽非有爲此第二縱破

也. 縱有一念未滅卽一念是常. 一念非有爲.

汝義無有一念常. 是云何一念未滅. 若滅已

此第二就已滅義破. 亦兩. 一正釋二取意. 兩

釋云. 滅是無所有. 無有力能引起後. 故非緣

也. 此句正順偈文. 又正是破過去不得爲現

在作緣也. 若言滅法猶有此取意也. 彼意云.

前心雖滅而有引後之力存. 此是數人過去.

冥伏有義. 又是迦葉□義. 作因不滅住過去.

待果起方謝. 訶梨破之云. 此是失已復失. 又

是成實人成就過去義. 破云. 若前心引後之

力不滅者卽是常. 如前罪心不滅. 卽常是罪

下	欄

心. 便無有高. 福常是福卽無有罪. 故云無

罪福也. 又汝有此力附在何處. 若附心體卽

心體已滅. 引後之力何所附耶. 又若引後力

不滅. 卽力常心體自無常. 卽分一心爲二半

常半無常也. 又若續來不滅不滅是一. 一那

是次第緣. 又大論不出二意. 若念念滅不自

固. 則何能生後耶. 若不滅則常. 如地論眞識

義. 則無次第緣也. 若謂滅時能與作次第緣.

此第三破滅時. 文亦二. 初取意次破. 彼意云.

滅時爲緣. 非已滅未滅故二難壞矣. 生時爲

果. 非已生未生故兩難不成也. 問彼家云何

立滅時. 答前心欲滅後心欲生. 欲滅能動欲

生. 欲生爲欲滅所動. 故欲滅爲緣欲生爲果.

滅時名半滅半未滅此第二破. 文有三義. 一

點同破. 二徵經破. 三防退破. 點同破者雖

立滅時還同已未. 故半滅爲已. 半不滅同未.

前乃是粗已未. 今爲細已未也. 又欲滅已滅

卽屬已分. 欲滅未滅屬前未分. 欲生已生屬

前已分. 欲生未生還屬未分. 又欲滅未滅後

果不得生. 欲滅已滅無前爲後緣後亦不得

生. 欲生未生前爲誰緣. 欲生已生何用前緣.

成實義云. 識滅時想生. 想生時識滅. 只是一

時. 今問. 若生滅兩時同是一時. 亦生滅兩法

同是一法. 卽識想同是一識同是一想. 若兩

法不可同一法. 亦兩時不可同一時. 若同時

而有兩法. 卽離法別有時. 又常云. 識滅卽想

生. 中間若空便是無心人. 是故識想一時. 今

問. 識滅則想不得生. 想生則識不得滅. 以一

時故若一滅一生便是二時. 常又云. 心是體.

經數:一八二四

經名:中觀論疏卷第三末

經名:五○

上	欄

善惡是心上用. 今問. 心非善惡亦應心非能

緣. 心是能緣心是善惡. 彼答. 心有時起善. 有

時起惡. 不當善惡. 今□之心亦有時能緣. 有

時不能緣. 如小乘入滅定及入無餘. 卽不緣

大乘冥眞卽眞卽不緣也. 汝若言心是善惡

者. 旣斷善惡亦應斷心. 心畢竟不可斷. 卽心

非惡惡自惡. 若爾解自解心非解. 若爾緣自

緣心非緣. 又如佛說下第二徵經破. 向作兩

關破之彼必不受. 故引佛經明一切有爲法

念念滅. 豈有欲滅未欲滅名第三滅時. 問此

引何經破. 答淨名云. 汝今卽時亦生亦老亦

死. 無量義經云. 又復觀察一切諸法. 卽時生

住異滅也. 汝謂一念中無是欲滅者. 此第三

防退破. 恐彼聞引佛經明亦生卽滅便改義

宗. 是故還捉彼義防其退也. 山中云. 此是長

行第三涅槃破四相也. 今明. 此乃破滅時中

第三防退. 非涅槃破四相也. 所言欲滅未欲

滅者山中云. 滅是滅相. 不滅是生相. 欲滅

是異相. 不欲滅是住相. 又解云. 滅是滅相. 不

滅是生住兩相. 欲滅是滅相所相法. 不欲滅

是生住所相法也. 今依文□不如. 此所言欲

滅不欲滅者明有爲之法. 一念生時便有二

義. 一者始生. 二者將滅. 將滅之分名爲欲

滅. 始生之分名不欲滅. 但不欲滅語通故汎

論四法. 謂過去未來現在無爲也. 所以但釋

欲滅不欲滅者. 外人聞引經破便欲避之. 故

釋以示之. 但釋此二法而汎論餘二. 故不釋

餘二也. 又四法釋四. 二法釋四. 四法釋四者.

欲滅者現在將滅分也. 不欲滅現在始生分

中	欄

也. 滅者過去法也. 不滅未來及無爲也. 二法

釋四法者如文. 但取現在將滅爲欲滅. 除此

以外皆是不欲滅也. 是故無次第緣下第二

結也. 緣緣者第三破緣緣. 今先□破緣緣之

意. 無始來常有此心. 卽有能緣所緣. 淨名經

云. 心有攀緣卽是病本. 何所攀緣. 謂之三

界. 云何斷攀緣. 謂無所得. 今心緣緣不可得.

卽是斷衆生病本令得解脫也. 前立次破. 解

緣緣有五. 一云. 心是能緣. 境是所緣. 心境合

說故名緣緣. 二解云. 心是能緣. 復緣前境. 故

心名緣緣. 第三解云. 前境是緣. 能生心緣. 緣

能生緣故名緣緣. 從境受名. 四解云. 緣緣者

是心緣之緣. 卽是果也. 萬法爲心緣作緣. 從

果受名故云緣緣. 根本集阿毘曇師作此釋.

何以知然. 大品云. 因次第緣增上. 而次第

及增上旣是果. 則知. 緣緣亦是果. 故從果受

名. 卽此論云. 無相無緣. 無緣是無能緣. 無相

明無所緣. 故知. 以心爲能緣. 萬法爲能緣之

心作緣. 故云緣緣. 云解云. 通別兩擧. 所言緣

者是生心之緣. 謂別緣也. 此緣復是四緣中

之一緣是通緣也. 故通別兩擧名爲緣緣也.

偈破中上半擧佛說實相. 下半明無緣緣. 呵

外人也. 問前破兩緣與今破何異. 答前是縱

破. 今是奪破. 奪路者明實相法中無此緣緣.

諸法無性故無此增上緣. 上縱破者縱有因

緣爲有爲無. 縱有次第爲滅不滅. 又前是就

緣假. 就彼外情心於因緣及以次第. 今是對

緣假. 以佛正法對破邪也. 問前破二緣何故

曲碎窮之. 今破二緣但總非耶. 答本六四緣.

下	欄

兩緣旣壞後二易折. 故但非之. 又且前二緣

於義親密. 故委悉破之. 後二疏慢. 故但總非

也. 又破因緣故無境. 破次第緣是破心. 旣無

心境云何有緣緣. 今縱妄情言有故破之易

折也. 又前後二門相成. 上明. 旣不得前滅後

生. 云何得緣境耶. 卽以前門成後. 今明. 旣

不得緣境云何得生滅耶. 卽以後門成前. 又

各逐義便. 彼旣立心前滅後生. 宜一一就三

世中責之. 今立能緣所緣. 故引實相畢竟空

蕩之. 問破次第緣與破緣緣云何廣狹. 答常

住佛智亦緣境而非生滅. 故緣緣廣也. 問何

物是緣緣耶. 答凡夫六識緣於六塵. 聖人眞

俗兩慧緣一切境. □是緣緣義. 如諸佛所說

下第二破緣緣. 上半牒正. 下半破邪. 眞實

微妙法者此法絶於境智. 以絶境故無境可

緣. 絶於智故無有能緣. 今引五事來證釋之.

一者華嚴云. 正法性遠離一切言語道. 一切

趣非趣悉皆寂滅性. 豈有能緣所緣. 二智度

論釋集散品云. 緣是一邊. 觀是一邊. 離是二

邊名爲中道也. 三影法師云. 夫萬化非無宗.

而宗者無相. 此明無境. 虛宗非無契. 而契之

者無心. 此明無智. 故內外□冥緣觀俱寂. 總

無境智也. 四肇師云. 法無有無之相. 此明無

境. 聖無有無之知. 此辨無心. 無數於外無心

於內. 總結無境智. 五攝嶺大師云. 緣盡於

觀觀盡於緣. 緣盡於觀者凡夫二乘有所得

大乘此諸緣盡於正觀之內. 以正觀旣生如

此之緣卽不生故. 云緣盡於觀. 在緣旣盡正

觀便息. 故名觀盡於緣. 非緣非觀不知何以